दाहालले लाजिम्पाट घर भएका पर्यटन व्यवसायी आरके शाक्यले करिब ६ लाख रुपैयाँ खर्चिएर घर बनाइदिने वचन दिए पनि उनी अहिले सम्पर्कविहीन भएको बताए । 'करिब डेड वर्ष पहिला शाक्यले घर बनाइदिन्छौं भन्नुभएको थियो । तर अहिले शाक्य सम्पर्कमै आउनु भएको छैन' दाहालले भने । दाहालले भानुभक्तले प्रयोग गरेका खराउ, अंखरा, मधुस, खाटलगायतका सामग्री भानु जन्मस्थल विकास समितिको कार्यालयमा संरक्षण गरी राखिएको बताए । भानु जन्मस्थल विकास समितिलाई साहित्यिक तीर्थस्थलका रूपमा विकास गर्न चैत २८ गतेदेखि ५ दिनसम्म भानु महोत्सवको समेत आयोजना गरिएको थियो ।
